पाएं अपने शहर की ताज़ा ख़बरें और फ्री ई-पेपरडाउनलोड करें
भास्कर संवाददाता | बुरहानपुर ‘कोरोना की जंग में हाथ बटाएंगे, शादी की तारीख आगे बढाएंगे’, ‘कोरोना पर नकेल डालों, कुछ दिनों के लिए शादियां टालों’ ऐसे स्लोगन के साथ प्रशासन ने नया जागरूकता अभियान शुरू किया है। इसमें लोगों को कोरोना संक्रमण के दौरान शादी समारोह नहीं करने के लिए प्रेरित किया जा रहा है। जिले में शादी समारोह के लिए फिलहाल अनुमति नहीं दी जा रही है। संक्रमण की बढ़ती रफ्तार को देखते हुए पहले से जारी की गई अनुमतियों को भी निरस्त कर दिया गया है। लोग चोरी-छुपे विवाह समारोह करें और प्रशासन को सख्त कार्रवाई करना पड़े, इससे बेहतर है कि लोग खुद अपनी जिम्मेदारी समझें। इसके लिए बुधवार से नया अभियान शुरू किया गया है। इसमें लोगों को शादी कुछ दिनों के लिए टालने को कहा जा रहा है। सख्ती से बेहतर हंै लोग समझदारी से काम लें बुधवार सुबह अभियान की शुरूआत करते हुए कलेक्टर प्रवीण सिंह ने पोस्टर जारी किए। उन्होंने कहा प्रशासन सख्ती करें, इससे बेहतर है लोग समझदारी से काम लें और शादी समारोह नहीं करें। फिलहाल स्थिति ठीक नहीं है। जिले में ज्यादातर शादियों में महाराष्ट्र से रिश्तेदार आते हैं। ऐसे में संक्रमण का खतरा रहता है।
ग्रामीण क्षेत्र पर अधिक ध्यान, मैदानी टीम देगी समझाइश अभियान के तहत प्रशासन द्वारा शहर से ज्यादा ग्रामीण क्षेत्र पर ध्यान दिया जाएगा। इसके पीछे कारण है कि पिछले दिनों गांवों में शादी समारोह होने की बातें सामने आती रही हैं। जिन परिवारों में शादी की अनुमतियां निरस्त की गई हैं, पंचायत सचिव और अन्य मैदानी कार्यकर्ता उन तक पहुंचकर समझाइश देंगे। उन्हें प्रेरित करेंगे कि शादी-विवाह कोरोना संक्रमण खत्म होने के बाद कराएं। संक्रमण के मद्देनजर कई परिवार खुद ही शादी समारोह स्थगित कर चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn